امریکا قوشمه ایالتلری تشقی ایشلر وزیری مایک پمپیئو، عراققه کوتیلمه گن بیر شکلده سفر اویوشتیردی.
8 کونلیک اورته شرق اولکه لری چوکاتیده اورین المه گن عراققه بارگن پمپیئو، بغداد خلق ارا قونلغه سیده مجلس باشلیغی محمد حلبوسی تامانیدن کوتیب الیندی.
پمپیئو اولاً جمهور باشلیغی برهم صالح و باش وزیر عادل عبدالمهدی بیلن اوچره شدی.
جمهور رئیس لیک رسمی ویب سایتی آرقه لی بیریلگن بیاناتده، صالح و پمپیئونینگ سلام سراییده مطبوعاتگه یاپیق روشده بولیب اوتگن ملاقاتده منطقه ده گی سیاسی و خوفسیزلیک بیلن تیگیشلی موضوعلرنی قولگه آلگن لیکلری بیلدیریلدی.
صالح بو اوچره شووده تینچ لیک و خوفسیزلیک نینگ تامین ایتیلیشی، بحران نینگ کمه یتیریلیشی و استقرارسیزلیک نینگ برطرف ایتیلیشی اوچون برچه تامانلر اورته سیده معقول دیالوگ نینگ اهمیتی گه تماس قیلیب، رادیکالیزم و تروریزم نینگ برطرف ایتیش اوچون منطقوی و خلق ارا همکارلیک نی توسعه بیریش کیره ک دیب ایتگنلر.
جمهور باشلیغی صالح عراق نینگ تامیت ارضی گه حرمت قیلیش اسالریگه بناً متفق و دوست مملکتلر بیلن موازنتلی مناسبت قورماقچی ایکنینی تیلگه آلدی.
پمپیئو هم امریکا قوشمه ایالتلری نینگ عراقنی سیاست، امنیت و اقتصاد ساحه لریده مهم و ستراتیژیک بیر شریک اوله راق کورگن لیگینی، عراق نینگ قیته دن قوریش توغریسیده اینیقسه ترور تشکیلاتی داعشدن قوتقریلگن منطقه لرگه سرمایه گذارلیک و حصه قوشیشس گه تیار ایکن لیکلرینی تاکییدله دی.
امریکا قوشمه ایالتلری تشقی ایشلر وزیری مایک پمپیئو، صالح بیلن ملاقاتی نینگ آرتیدن عراق باش وزیری عبدالمهدی بیلن اوچره شدی.
عبدالمهدی بیلن سوریه ده داعش گه قره ته آلیب باریلگن کوره ش موضوعینی قولگه آلگن پمپیئو، داعش نینگ منطقه دن تماماً تمیزلنیشی توغریسیده همکارلیک نینگ دوام ایته جگی بیلدیریلدی.
پمپیئونینگ بو سفری نینگ امریکا دولت باشلیغی دونالد ترامپ نینگ 26 دسامبرده امریکا قوشمه ایالتلری عسکرلری بولگن انبارده گی عین العرب عسکری قونلغه گه باریب، هیچ بیر عراق لیک اداره چی بیلن اوچره شمه ی مملکتی گه قیتیب باریشی نینگ ارتیدن آلیب باریلگن تنقیدلر نتیجه سیده عملگه آشیریلگن لیگی دقت ترتماقده.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
